વરસાદ ખેંચાતા ડાંગરના પાકને બચાવવા માટે અમદાવાદ જિલ્લાનાં પાંચ તાલુકામાંથી પસાર થતી ફતેવાડી કેનાલમાં નર્મદાનું પાણી છોડવા, ઉપરોક્ત કેનાલને કમાન્ડ એરિયામાં સમાવેશ કરવાની માગ સાથે ખેડૂત પ્રતિનિધિ મંડળે ગાંધીનગરમાં નાયબ મુખ્યમંત્રી, શિક્ષણમંત્રીને મળી રજૂઆત કરી હતી. જોકે, ઉચ્ચકક્ષાએ રજૂઆત કર્યા બાદ પણ કોઇ સંતોષકારક જવાબ ન મળતાં 15મી સપ્ટેમ્બરથી બાવળા ખાતે પાંચેય તાલુકાના ખેડૂતો પ્રતિક ઉપવાસ ઉપર બેસશે અને ન્યાય નહીં મળે ત્યાં સુધી આંદોલન ચાલુ રાખશે.